Γεγονότα Νοεμβρίου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Νοέμβριο του 2017, συνοδευόμενα από τις πηγές μέσω των οποίων μεταδόθηκαν. 

## 1 Νοεμβρίου
;Πόλεμος και επιθέσεις
*Πόλεμος στο Αφγανιστάν
**Από βομβαρδισμό δύο βυτιοφόρων στην πόλη Τσαρικάρ του Αφγανιστάν, σκοτώνονται τουλάχιστον 15 άτομα και τραυματίζονται τουλάχιστον άλλα 27. (Reuters)

;Θρησκεία
*Εφαρμόζεται για πρώτη φορά ο αντιρατσιστικός νόμος στην Ελλάδα για θρησκευτικές υποθέσεις, με την άσκηση ποινικής δίωξης κατά της διευθύνουσας συμβούλου του Εθνικού Οργανισμού Πιστοποίησης Προσόντων και Επαγγελματικού Προσανατολισμού (ΕΟΠΠΕΠ), έπειτα από καταγγελίες εργαζομένων ότι πετάχτηκαν στον κάδο απορριμμάτων εικόνες της Παναγίας και ότι έγινε απόπειρα αφαίρεσης θρησκευτικού συμβόλου από το λαιμό υπαλλήλου. (naftemporiki.gr) 

;Δυστυχήματα και καταστροφές
*Σε δυστύχημα με 14 οχήματα σκοτώνονται τουλάχιστον 3 άτομα στο Μπάρι του Οντάριο. Ο αριθμός των θυμάτων αναμένεται να αυξηθεί. (CP24)

;Πολιτική και εκλογές
*Ιαπωνικές γενικές εκλογές (2017)
**Ο Σίνζο Άμπε επανεξελέγη επίσημα στην πρωθυπουργία της Ιαπωνίας έπειτα από τη διεξαγωγή των εκλογών στις 22 Οκτωβρίου 2017. (Reuters)
*Η Γαλλία κηρύσσει τον τερματισμό της κατάστασης έκτακτης ανάγκης που είχε κηρυχθεί έπειτα από τις Επιθέσεις της 13ης Νοεμβρίου 2015 στο Παρίσι. Η κατάσταση συναγερμού αντικαθίσταται από τον νέο αντιτρομοκρατικό νόμο που υπογράφηκε από τον Εμμανυέλ Μακρόν. (The Independent)
*Ο υπουργός Άμυνας του Ηνωμένου Βασιλείου Μάικλ Φάλον υποβάλλει την παραίτησή του, εν μέσω καταγγελιών για σεξουαλική παρενόχληση σε μία δημοσιογράφο. (Η Εφημερίδα των Συντακτών) 

;Διεθνείς σχέσεις
*Τίθεται προσωρινά σε ισχύ η πρώτη στα χρονικά διεθνής συμφωνία ανάμεσα στην Κούβα και στην Ευρωπαϊκή Ένωση. Πρόκειται για συμφωνία πολιτικού διαλόγου και συνεργασίας.(skai.gr) 

;Νόμος και έγκλημα
*Από την εισβολή ενόπλου σε υπεραγορά της Walmart στο Θόρντον του Κολοράντο των ΗΠΑ σκοτώνονται 3 άτομα. Ο δράστης συλλαμβάνεται. (in.gr)

;Αθλητισμός
*Την Παγκόσμια Σειρά στο μπέιζμπολ για το 2017 κατακτά για πρώτη φορά στην ιστορία της η ομάδα των Χιούστον Άστρος, επικρατώντας με 5-1 των Λος Άντζελες Ντότζερς στον 7ο και αποφασιστικό αγώνα. (CNN) (CBS Sports)

## 2 Νοεμβρίου
;Πόλεμος και επιθέσεις
*Εμφύλιος πόλεμος στη Συρία:
**Γίνεται γνωστό από τα Ηνωμένα Έθνη ότι στη διάρκεια της Μάχης της Μοσούλης, σκοτώθηκαν 741 άμαχοι από το ΙΚΙΛ.(skai.gr)
*Υποκύπτει στα τραύματά του ένας από τους δύο τραυματίες αστυνομικούς έπειτα από την χθεσινή επίθεση εξτρεμιστή κοντά στο Κοινοβούλιο της Τυνησίας στην πρωτεύουσα Τύνιδα. (naftemporiki.gr) 

;Καταστροφές και δυστυχήματα
*Από έκρηξη λέβητα σε εργοστάσιο παραγωγής ηλεκτρικής ενέργειας στο κρατίδιο Ουτάρ Πραντές της Ινδίας, σκοτώνονται τουλάχιστον 22 άτομα. (''BBC'')

;Πολιτική και εκλογές
*Ισλανδικές βουλευτικές εκλογές (2017):
**Η αρχηγός της αντιπολίτευσης Κατρίν Γιακομπσδότιρ από το Κίνημα Αριστερών-Πρασίνων λαμβάνει εντολή για σχηματισμό κυβέρνησης συνεργασίας με τη Σοσιαλδημοκρατική Συμμαχία, το Προοδευτικό Κόμμα και το Κόμμα των Πειρατών. (''Bloomberg'')

## 3 Νοεμβρίου
;Πόλεμος και επιθέσεις
*Ο συριακός στρατός και οι σύμμαχοί του ανακοινώνουν την πλήρη απελευθέρωση της πόλης Ντεΐρ εζ Ζορ από το ΙΚΙΛ. (''Sputnik International'')
*Οι δυνάμεις του Ιράκ καταλαμβάνουν την πόλη Αλ Κάιμ. (Reuters)
*Οι ΗΠΑ εξαπολύουν αεροπορικούς βομβαρδισμούς εναντίον του ΙΚΙΛ για πρώτη φορά. Στη διάρκεια των βομβαρδισμών σκοτώθηκαν "αρκετοί τρομοκράτες", σύμφωνα με ανακοίνωση της Αμερικανικής Διοίκησης της Αφρικής. (''The Independent'')

;Νόμος και έγκλημα
*Εκδίδεται ένταλμα σύλληψης από την Ισπανία κατά του πρώην προέδρου της Καταλονίας, Κάρλες Πουτζδεμόν.(BBC)
*Η Ζιμπάμπουε κατηγορεί την Αμερικανίδα πολίτη Μάρθα Ο' Ντόνοβαν για απόπειρα ανατροπής του καθεστώτος Μουγκάμπε. (''The Los Angeles Times'')

## 4 Νοεμβρίου
;Πόλεμος και επιθέσεις
*Η Σαουδική Αραβία αναχαιτίζει βαλλιστικό πύραυλο που εκτοξεύτηκε από την Υεμένη προς το αεροδρόμιο του Ριάντ. (naftemporiki.gr)

;Πολιτική και εκλογές
*Στον Λίβανο παραιτείται ο πρωθυπουργός Σάαντ αλ Χαρίρι, επικαλούμενος απειλές για τη ζωή του. (BBC)

;Επιστήμη
*Για πρώτη φορά έπειτα από 70 χρόνια εκσυγχρονίζεται η τελευταία εκδοχή του ιατρικού Όρκου του Ιπποκράτη. (in.gr)

## 5 Νοεμβρίου
;ΜΜΕ
*Paradise Papers
**Οι δημοσιογράφοι αρχίζουν να αναφέρονται στο περιεχόμενο 13,4 εκατ. εγγράφων από την υπεράκτια νομική εταιρεία Appleby, αποκαλύπτοντας στοιχεία για πολιτικούς διασήμους και επιχειρηματίες. (BBC) (''The New York Times'')

;Δυστυχήματα και καταστροφές
*Ο αριθμός των νεκρών από τον τυφώνα Νταμρέι στο Βιετνάμ φτάνει τους 27, ενώ άλλοι 22 εξακολουθούν να αγνοούνται. (AP μέσω Fox News)
*Από τη συντριβή ελικοπτέρου στα σύνορα της Σαουδικής Αραβίας με την Υεμένη, σκοτώνεται ο γιος του πρώην διαδόχου του θρόνου, Πρίγκιπας Μανσούρ μπιν Μουρκίν και άλλοι 7 Σαουδάραβες αξιωματούχοι. (NBC News)

;Νόμος και έγκλημα
*Ο αυτονομιστής Καταλανός ηγέτης Κάρλες Πουτζδεμόν παραδίδεται στη βελγική αστυνομία. (''The Guardian'')
*Σκοτώνονται από ένοπλο πρώην στρατιωτικό 26 άτομα ηλικίας από 5 ως 72 ετών σε ναό του Τέξας στη διάρκεια λειτουργίας. Είναι η πιο θανατηφόρα επίθεση στα χρονικά στην εν λόγω πολιτεία. Ο δράστης τελικά αυτοκτονεί. (in.gr)

;Αθλητισμός
*Η Σαλέιν Φλάναγκαν γίνεται η πρώτη Αμερικανίδα από το 1977 που κερδίζει τον Μαραθώνιο της Νέας Υόρκης. Στους άνδρες νικητής αναδεικνύεται ο Κενυάτης Τζέφρι Κάμουορορ. (''The New York Times'')

## 6 Νοεμβρίου
;Επιθέσεις
*Επίθεση με πυροβολισμούς κατά των αστυνομικών που φρουρούν τα γραφεία του ΠΑΣΟΚ στη Χαριλάου Τρικούπη, εξαπολύουν άγνωστοι. (in.gr)

;Οικονομία
* Συλλαμβάνεται στο πλαίσιο επιχείρησης κατά της διαφθοράς ο Σαουδάραβας δισεκατομμυριούχος Αλουαλίντ μπιν Ταλάλ, ένας από τους πλουσιότερους ανθρώπους στον κόσμο. (BBC)

;Διεθνείς σχέσεις
*Ο Αμερικανός πρόεδρος Ντόναλντ Τραμπ επισκέπτεται την Ιαπωνία. (CNN)

;Πολιτική και εκλογές
*Ανατρέπεται με πρόταση μομφής και με οριακό αποτέλεσμα ο πρωθυπουργός των Νήσων Σολομώντα Μανάσε Σογκαβάρε με ψήφους 27 έναντι 23. (Radio New Zealand International)
*Ισλανδικές βουλευτικές εκλογές (2017)
**Η αρχηγός του Κινήματος Αριστερών-Πρασίνων Κατρίν Γιακομπσδότιρ αποτυγχάνει να σχηματίσει κυβέρνηση έπειτα από την κατάρρευση των συνομιλιών με τέσσερα άλλα κόμματα. (Sky News)
*Πολιτική της Ζιμπάμπουε
**Καθαιρείται από τον πρόεδρο Ρόμπερτ Μουγκάμπε ο αντιπρόεδρος της Ζιμπάμπουε Έμερσον Εμνανγκάγκουα. Σύμφωνα με τα ΜΜΕ και την κοινή γνώμη, ως διάδοχός του προαλείφεται η σύζυγος του Μουγκάμπε. (''The Guardian'')

## 7 Νοεμβρίου
;Διεθνείς σχέσεις
*Η Συρία υπογράφει τη Συνθήκη του Παρισιού αφήνοντας τις ΗΠΑ ως τη μόνη χώρα που δεν έχει υπογράψει τη συμφωνία, ενώ σκοπεύει να αποσυρθεί από αυτήν στις 4 Νοεμβρίου 2020. (''The Guardian'')

;Πολιτική και εκλογές
*Αμερικανικές εκλογές (2017):
**Οι ψηφοφόροι στο Νιου Τζέρσεϊ και στη Βιρτζίνια ψηφίζουν για την ανάδειξη νέων κυβερνητών. (CNN)
***Ο Φιλ Μέρφι εκλέγεται κυβερνήτης στο Νιου Τζέρσεϊ. (''The New York Times'')
***Ο Ραλφ Νόρθαμ εκλέγεται κυβερνήτης της Βιρτζίνιας. (''The New York Times'')

## 8 Νοεμβρίου
;Πόλεμος και επιθέσεις
*Εμφύλιος πόλεμος στη Συρία
*Ο στρατός της Συρίας και οι σύμμαχοί τους καταλαμβάνουν την Αμπού Καμάλ, η οποία μέχρι σήμερα βρισκόταν υπό τον έλεγχο του ΙΚΙΛ. (Deutsche Welle)

;Τέχνες και πολιτισμός
*Η πρώην τηλεπαρουσιάστρια της αμερικανικής τηλεόρασης Χέδερ Ανρά κατηγορεί τον ηθοποιό Κέβιν Σπέισι για την σεξουαλική παρενόχληση του 18χρονου γιου της στο Ναντάκετ της Μασσαχουσέτης το 2016. (CNN)

## 9 Νοεμβρίου
;Πόλεμος και επιθέσεις
*Εμφύλιος πόλεμος στην Υεμένη
**Τα Ηνωμένα Έθνη προειδοποιούν ότι η Υεμένη βρίσκεται αντιμέτωπη με τον χειρότερο λιμό στον κόσμο εδώ και δεκαετίες, με "εκατομμύρια θύματα" σε περίπτωση που δε επαναληφθεί η διανομή ανθρωπιστικής βοήθειας. (BBC)

;Νόμος και έγκλημα
*Ο Πάπας Φραγκίσκος εκδίδει διαταγή για την απαγόρευση καπνού στο Βατικανό από 1ης Ιανουαρίου 2018. (AFP μέσω MSN.com) (Crux)

## 10 Νοεμβρίου

;Διεθνείς σχέσεις
*Η οργάνωση Χεζμπολά κηρύσσει άκυρη την παραίτηση του Λιβανέζου πρωθυπουργού Σαάντ Χαρίρι. (Al-Jazeera)
*Αρχίζει στο Βατικανό η διήμερη παγκόσμια διάσκεψη για τον πυρηνικό αφοπλισμό. (Reuters) (Vatican Radio)

## 11 Νοεμβρίου
;Πόλεμος και επιθέσεις
*Εμφύλιος πόλεμος στο Ιράκ:
**Οι Ένοπλες Δυνάμεις του Ιράκ εξαπολύουν μία επιχείρηση για την ανακατάληψη της Ράβα, τελευταίου προπύργιου του ΙΚΙΛ στο Ιράκ. (BBC)
***Ανακαλύπτονται κοντά στην ιρακινή πόλη Χαβίγια περί τα 400 πτώματα, που ανήκουν σε φονευθέντες από το ΙΚΙΛ. (BBC)
*Εμφύλιος πόλεμος στη Συρία
**Το ΙΚΙΛ ανακτά τον έλεγχο της πόλης Αμπού Καμάλ. (NDTV)

;Πολιτική και εκλογές
*Στην Αυστραλία η κυβέρνηση του Μάλκολμ Τέρνμπουλ χάνει την πλειοψηφία στη βουλή, έπειτα από την παραίτηση του βουλευτή
των Φιλελευθέρων, Τζον Αλεξάντερ. (''The Sydney Morning Herald'')

## 12 Νοεμβρίου
;Πόλεμος και επιθέσεις
*Στη διάρκεια συναυλίας για την ειρήνη στο Μπανγκί της Κεντροαφρικανικής Δημοκρατίας, σκοτώνονται σε επίθεση 7 και τραυματίζονται άλλα 20 άτομα. (Reuters)

;Καταστροφές και δυστυχήματα
*Από σεισμό μεγέθους 7,3 Ρίχτερ κοντά στη Χαλάμπτζα του Ιράκ σκοτώνονται τουλάχιστον 145 άτομα και περισσότερα από 850 τραυματίζονται. Υλικές ζημιές αναφέρονται τόσο στο Ιράκ όσο και στο γειτονικό Ιράν. (Reuters) (Al Jazeera), (AP via Fox News) (Reuters²) (U.S. Geological Service) 
*Από ανατροπή τουριστικού σκάφους στον ποταμό Κρίσνα της ινδικής πολιτείας Άντρα Πραντές, τα θύματα είναι τουλάχιστον 16. (Reuters)

;Πολιτική και εκλογές
*Βουλευτικές εκλογές στην Ισημερινή Γουινέα (2017)
**Καθώς οι πολίτες στην Ισημερινή Γουινέα ψηφίζουν στις βουλευτικές εκλογές, η κυβέρνηση εμποδίζει την πρόσβαση στο Διαδίκτυο και απαγορεύει την κυκλοφορία των Ι.Χ.. Σύμφωνα με τους παρατηρητές το Δημοκρατικό Κόμμα της Ισημερινής Γουινέας θα κερδίσει τις εκλογές. (DW)
*Σλοβενικές προεδρικές εκλογές (2017)
**Ο πρόεδρος της Σλοβενίας Μπορούτ Παχόρ, επανεκλέγεται για δεύτερη θητεία, κερδίζοντας τον δεύτερο και τελικό γύρο των προεδρικών εκλογών στη Σλοβενία με ποσοστό 53% των ψήφων (373.877) έναντι 332.366 ψήφων για τον αντίπαλό του, Μαριάν Σάρετς. (Reuters) (''The New York Times'')

## 13 Νοεμβρίου
;Καταστροφές
*Ο αριθμός των νεκρών από τον πρόσφατο σεισμό στο Ιράκ και το Ιράν ξεπερνά τους 400 και των τραυματιών τις 7.000. (''Washington Post'')

;Διεθνείς σχέσεις
*Υπογράφεται συμφωνία αμυντικής συνεργασίας από 23 χώρες της ΕΕ. Η συμφωνία είναι γνωστή ως PESCO (Permanent Structured Cooperation). Οι χώρες-μέλη του ΝΑΤΟ Δανία, Ηνωμένο Βασίλειο και Πορτογαλία, όπως και οι Μάλτα και Ιρλανδία που δεν ανήκουν στο ΝΑΤΟ, επιλέγουν να μην υπογράψουν τη συνθήκη. (Reuters)
*Οι υπουργοί Εξωτερικών της ΕΕ αποφασίζουν ομόφωνα να αφαιρέσουν τις Επαναστατικές Ένοπλες Δυνάμεις της Κολομβίας (FARC) από τον κατάλογο με τις τρομοκρατικές οργανώσεις. (Colombia Reports)

;Πολιτική και εκλογές
*Γενικές εκλογές στη Σομαλιλάνδη (2017)
**Οι ψηφοφόροι στη Σομαλιλάνδη προσέρχονται στις κάλπες για την εκλογή του επόμενου προέδρου. (''The National'')

;Αθλητισμός
*Η Ιταλία αποτυγχάνει να προκριθεί στην τελική φάση του Παγκοσμίου Κυπέλλου για πρώτη φορά από το 1958, έπειτα από την ήττα της από τη Σουηδία στον δεύτερο γύρο της φάσης των ομίλων. (Independent)

## 14 Νοεμβρίου

;Νόμος και έγκλημα
*Πέντε άτομα, συμπεριλαμβανομένου του δράστη, σκοτώνονται σε επίθεση ενόπλου και αρκετοί άλλοι τραυματίζονται έπειτα από πυρά σε σχολείο στοιχειώδους εκπαίδευσης και σε άλλες τοποθεσίες στο καταφύγιο Ράντσο Τιχάμα στη βόρεια Καλιφόρνια. Ο φερόμενος ως δράστης σκοτώνεται από τα πυρά της αστυνομίας. (Los Angeles Times) (NPR)

## 15 Νοεμβρίου
**Καταστροφές**
* Σφοδρή κακοκαιρία πλήττει ολόκληρη την Ελλάδα και προκαλεί τεράστιες καταστροφές. Οδοστρώματα καταστρέφονται, δίκτυα κοινής ωφέλειας δεν λειτουργούν, υποδομές υφίστανται σοβαρές βλάβες. Η κακοκαιρία λαμβάνει το όνομα "Τυφώνας Ευρυδίκη". (iefimerida.gr) 
** Η δυτική Αττική - γενικότερα η περιοχή από το Θριάσιο Πεδίο μέχρι τα σύνορα με τον νομό Κορινθίας, πιο συγκεκριμένα οι περιοχές Μάνδρα, Μαγούλα και Νέα Πέραμος - κηρύσσεται σε κατάσταση έκτακτης ανάγκης. Ο απολογισμός είναι 19 νεκροί (δεκατρείς άνδρες και πέντε γυναίκες), 23 άτομα στο νοσοκομείο (έντεκα άνδρες και έξι γυναίκες από τους οποίους ένα άτομο διασωληνωμένο και δυο άτομα σε κρίσιμη κατάσταση) καθώς και 5 αγνοούμενοι.Ο πρωθυπουργός Αλέξης Τσίπρας σε διάγγελμά του το απόγευμα της ίδιας μέρας κηρύσσει εθνικό πένθος. (AP μέσω ABC Australia), (''The Guardian'')

;Νόμος και έγκλημα
*Ανακαλύπτεται η σορός της δολοφονημένης συζύγου του δράστη Κέβιν Τζέινσον Νιλ, ανεβάζοντας τον αριθμό των νεκρών σε 6 και των τραυματιών σε 10 στο περιστατικό με πυρά στην Τεχάμα. (Los Angeles Times)

;Πολιτική και εκλογές
*Πραξικόπημα στη Ζιμπάμπουε (2017)
**Οι δυνάμεις του στρατού στη Ζιμπάμπουε καταλαμβάνουν το κτήριο του Ραδιοτηλεοπτικού Σταθμού (Zimbabwe Broadcasting Corporation) και εκρήξεις ακούγονται στην πρωτεύουσα Χαράρε εν μέσω αναφορών για στρατιωτικό πραξικόπημα και ανατροπή του προέδρου Ρόμπερτ Μουγκάμπε. (Reuters)
** Σε δήλωση στρατιωτικού ανώτατου αξιωματικού καλούνται οι διάφοροι τομείς της κοινωνίας να παραμείνουν ψύχραιμοι και να υποστηρίξουν την ανάπτυξη της χώρας. (The Guardian)
**Ανάμεσα στους συλληφθέντες στη διάρκεια της νύχτας είναι και ο υπουργός Οικονομικών Ιγκνάσιους Τσόμπο. (''The Guardian'')

## 16 Νοεμβρίου
;Πόλεμος και επιθέσεις
*Οι αντίπαλες ομάδες εντός του κυβερνώντος Απελευθερωτικού Κινήματος του Λαού του Σουδάν υπογράφουν στο Κάιρο τη "Διακήρυξη της Ενοποίησης". (''Sudan Tribune'') 

;Πολιτική και εκλογές
*Με απόφαση του Ανωτάτου Δικαστηρίου στην Καμπότζη, διαλύεται το Καμποτζιανό Εθνικό Κόμμα Σωτηρίας. (BBC)
*Γενικές εκλογές στην Τόνγκα (2017)
**Γύρω στο 67% των εγγεγραμμένων ψηφοφόρων στην Τόνγκα παίρνουν μέρος στις γενικές εκλογές στη χώρα. (''Matangi Tonga'')
**Το Δημοκρατικό Κόμμα των Φιλικών Νήσων κερδίζει τις 14 από τις συνολικά 17 έδρες που αναδεικνύονται με εκλογές και όλοι οι 9 αντιπρόσωποι των ευγενών επανεκλέγονται εκτός από 2. (Radio New Zealand)

## 17 Νοεμβρίου
;Πόλεμος και επιθέσεις
*Εμφύλιος πόλεμος στο Ιράκ:
**Ο στρατός του Ιράκ καταλαμβάνει την πόλη Ράβα, τελευταία που είχε απομείνει υπό τον έλεγχο του ΙΚΙΛ στο Ιράκ. (AP) 

;Αρχαιολογία
**Ο Άνθρωπος της Μάνγκο, τα αρχαιότερα ανθρώπινα λείψανα στην Αυστραλία επιστρέφει στη Λίμνη Μάνγκο στη Νέα Νότια Ουαλία, όπου είχε θαφτεί αρχικά. (AP)

;Πολιτική και εκλογές
*Τουλάχιστον 5 άτομα σκοτώνονται στη διάρκεια διαδήλωσης στο Ναϊρόμπι έπειτα από συμπλοκές ανάμεσα σε οπαδούς του Ράιλα Οντίνγκα και μέλη του Εθνικού Υπερσυνασπισμού με την αστυνομία. (CNN)
**Καταστροφές**
* Ένας νέος κυκλώνας με το όνομα "Ζήνωνας" σχηματίζεται στην κεντρική Μεσόγειο και αναπτύσσεται με πορεία ανατολικά-βορειοανατολικά. Χαρακτηρίζεται από ισχυρούς ανέμους και έντονες βροχοπτώσεις που πλήττουν κυρίως την Πελοπόννησο, την Κρήτη, τα νησιά του Αιγαίου, την Μακεδονία και την Θράκη. (The TOC)

## 18 Νοεμβρίου
;Πολιτική και εκλογές
*Ο πρωθυπουργός του Λιβάνου Σαάντ Χαρίρι συναντάται στο Παρίσι με τον πρόεδρο Εμμανυέλ Μακρόν. (''Arab News'')
*Πραξικόπημα στη Ζιμπάμπουε (2017)
**Χιλιάδες λαού ξεχύνονται στους δρόμους της Χαράρε, για να γιορτάσουν την επικείμενη πτώση του προέδρου (από το 1987) Ρόμπερτ Μουγκάμπε. (BBC) (Reuters)

## 19 Νοεμβρίου
;Πόλεμος και επιθέσεις
*Ανακαταλαμβάνεται από τα συμμαχικά στρατεύματα της Συρίας η πόλη Αμπού Καμάλ, το τελευταίο προπύργιο των τζιχαντιστών του ΙΚΙΛ στη Συρία.(''Daily Mail'')

;Δυστυχήματα και καταστροφές
* Σε πανικό αναφορικά με τη διανομή τροφίμων στο χωριό Σιντί Μπουαλέμ του Μαρόκου, σκοτώνονται τουλάχιστον 15 άτομα. (BBC)

;Πολιτική και εκλογές
*Γενικές εκλογές στη Χιλή (2017)
**Οι ψηφοφόροι στη Χιλή προσέρχονται στις κάλπες για την εκλογή προέδρου, γερουσίας και βουλής, όπως και περιφερειακών επιτροπών.
(BBC)
**Τον πρώτο γύρο κερδίζει ο πρώην πρόεδρος Σεμπαστιάν Πινιέρα και θα αναμετρηθεί σε δεύτερο γύρο με τον σοσιαλιστή Αλεχάντρο Γκιγιέρ. (BBC)
*Το Ελεύθερο Δημοκρατικό Κόμμα (FDP) ανακοίνωσε ότι αρνείται να συμμετάσχει σε περισσότερες συνομιλίες για τον σχηματισμό κυβέρνησης συνασπισμού. (The Guardian)
*Πραξικόπημα στη Ζιμπάμπουε (2017)
**Ο Πρόεδρος της Ζιμπάμπουε Ρόμπερτ Μουγκάμπε καθαιρείται από την αρχηγία του ZANU–PF και αντικαθίσταται με τον αντιπρόεδρο Έμερσον Μνανγκάγκουα. (The Guardian), (AP)
**Σε τηλεοπτικό διάγγελμα, ο πρόεδρος Μουγκάμπε αρνείται να παραιτηθεί. Του δίνεται τελεσίγραφο λιγότερων από 24 ωρών για να παραιτηθεί αλλιώς θα καθαιρεθεί. (''Financial Express'') (Euronews)

;Αθλητισμός
*Ο Μάρτιν Τρούεξ τζούνιορ κερδίζει το Ford EcoBoost 400 για το 2017 και είναι ο πρώτος του τίτλος του NASCAR Cup Series. (AP μέσω ESPN)

## 20 Νοεμβρίου
;Διεθνείς σχέσεις
*Ο πρόεδρος των ΗΠΑ Ντόναλντ Τραμπ ανακοινώνει την κήρυξη της Βόρειας Κορέας ως κρατικού χρηματοδότη της τρομοκρατίας. (''The New York Times'')

;Πολιτική
*Διαβουλεύσεις για το Brexit
**Έπειτα από το δημοψήφισμα για την έξοδο του Ηνωμένου Βασιλείου από την ΕΕ, η έδρα του Ευρωπαϊκού Οργανισμού Φαρμάκων (EMA) θα μεταφερθεί στο Άμστερνταμ και της Ευρωπαϊκής Αρχής Τραπεζών (EBA) από το Λονδίνο στο Παρίσι. (Politico)

## 21 Νοεμβρίου
;Πόλεμος και επιθέσεις
*Σε βομβιστικές επιθέσεις αυτοκτονίας σκοτώνονται 50 άτομα σε τζαμί στη διάρκεια των πρωινών προσευχών στο Μουμπί της Νιγηρίας. (''The Guardian'')

;Διεθνείς σχέσεις
*Οι ΗΠΑ επιβάλλουν νέες κυρώσεις εναντίον αρκετών εφοπλιστικών εταιρειών της Βόρειας Κορέας, καθώς και εναντίον 4 κινεζικών εταιρειών. (CBS News)

;Πολιτική και εκλογές
*Παραιτείται ο επί τριακονταετία πρόεδρος της Ζιμπάμπουε Ρόμπερτ Μουγκάμπε. (Fox News)

## 22 Νοεμβρίου
;Πόλεμος και επιθέσεις
*Στη Γεωργία εκρήξεις και ανταλλαγή πυρών σημειώνονται στην πρωτεύουσα Τιφλίδα εν μέσω αντιτρομοκρατικών επιχειρήσεων. Ένας φρουρός ασφαλείας και τρεις τρομοκράτες σκοτώθηκαν. (Al Jazeera)

;Καταστροφές και δυστυχήματα
*Από τη συντριβή του αμερικανικού C2-A Greyhound του Πολεμικού Ναυτικού στη Θάλασσα των Φιλιππίνων διασώζονται 8 ναυτικοί και 3 μέλη του 11μελούς πληρώματος αγνοούνται. (CNBC)

;Νόμος και έγκλημα
*Ο πρώην αρχηγός του σερβοβοσνιακού στρατού Ράτκο Μλάντιτς καταδικάζεται σε ισόβια κάθειρξη από το Διεθνές Ποινικό Δικαστήριο για την πρώην Γιουγκοσλαβία για γενοκτονία και εγκλήματα πολέμου και κατά της ανθρωπότητας, στη διάρκεια του Πολέμου της Βοσνίας. (''The Guardian'')

;Πολιτική και εκλογές
*Ο πρωθυπουργός του Λιβάνου Σαάντ Χαρίρι επισκέπτεται τη Βηρυτό για πρώτη φορά από την πρόσφατη ανακοίνωση της παραίτησής του στη Σαουδική Αραβία. (BBC)
**Έπειτα από αίτημα του προέδρου Μισέλ Αούν, ο Χαρίρι αναστέλλει την παραίτησή του. (BBC)

## 23 Νοεμβρίου
;Καταστροφές
* Στο Μεξικό το ηφαίστειο Ποποκατέπετλ εκρήγνυται, στην μεγαλύτερη έκρηξη από το 2013. (Yahoo! News) (''El Universal'')

;Διεθνείς σχέσεις
*Ο υπουργός Εξωτερικών του Μπανγκλαντές Α. Χ. Μαχμούντ Αλί και η εθνική σύμβουλος της Μιανμάρ Αούν Σαν Σου Κίι συμφωνούν για την επιστροφή των προσφύγων Ροχίνγκια από το Μπανγκλαντές προς τη Μιανμάρ κατά τη δίμηνη περίοδο. (''The Australian'')
*Ο πρόεδρος του Σουδάν Ομάρ αλ Μπασίρ, καταζητούμενος από το Διεθνές Ποινικό Δικαστήριο για γενοκτονία και εγκλήματα πολέμου, ζητά από τον Ρώσο πρόεδρο Βλαντίμιρ Πούτιν να ενισχυθούν οι στρατιωτικοί δεσμοί και η προστασία εναντίον των ΗΠΑ στη διάρκεια της πρώτης του επίσκεψης στη Μόσχα ως προέδρου. Ο Πούτιν συμφωνεί στην ενίσχυση των οικονομικών δεσμών. (France 24)

## 24 Νοεμβρίου
**Τρομοκρατία**
* Λίγο μετά τη μία το μεσημέρι τοπική ώρα σημειώνεται έκρηξη σε περιοχή γύρω από τέμενος στην Αίγυπτο και ακολουθεί ένοπλη επίθεση με πυρά από αγνώστους εναντίον των πιστών. Η έκρηξη συγκλονίζει το βόρειο Σινά και οι νεκροί ανέρχονται στους 235 ενώ οι τραυματίες είναι περισσότεροι από 100.(CNN Greece)
* Σύμφωνα με μάρτυρες ο εκρηκτικός μηχανισμός πυροδοτείται κοντά στο τέμενος αλ-Ράουντα, στην πόλη Μπιρ αλ Αμπντ, και οι ένοπλοι επιτίθενται στους πιστούς την ώρα της καθιερωμένης προσευχής της Παρασκευής. Η κυβέρνηση της Αιγύπτου κηρύσσει τριήμερο πένθος στην χώρα. (ΕΡΤ)

;Νόμος και έγκλημα
*Ο πρώην δρομέας από τη Νότια Αφρική Όσκαρ Πιστόριους καταδικάζεται από το Ανώτατο Εφετείο σε 13χρονη κάθειρξη, ποινή αυξημένη σε σχέση με την προηγούμενη, για τη δολοφονία της Ρίβα Στέενκαμπ. (9 News Australia)

;Πολιτική και εκλογές
*Ο Έμερσον Μνανγκάγκουα ορκίζεται ως ο νέος Πρόεδρος της Ζιμπάμπουε ενόψει νέων εκλογών. (CNN)

## 25 Νοεμβρίου
;Νόμος και έγκλημα
*Ο πρώην υπουργός Οικονομικών της Ζιμπάμπουε Ιγκνάσιους Τσόμπο, ο οποίος συνελήφθη στη διάρκεια της επιχείρησης Restore Legacy, κατηγορείται για 3 αδικήματα, συμπεριλαμβανομένης της διαφθοράς στη Χαράρε. (Reuters) (''The Citizen'') 

;Πολιτική και εκλογές
*Ο Ρώσος πρόεδρος Βλαντίμιρ Πούτιν υπογράφει νόμο που επιτρέπει στις αρχές της Μόσχας να καταχωρούν ΜΜΕ ως «πράκτορες του εξωτερικού», σε αντίποινα για την καταχώρηση του ρωσικού τηλεοπτικού δικτύου RT στις ΗΠΑ με τον χαρακτηρισμό αυτόν. 
(naftemporiki.gr)
*Η πρωθυπουργός Αναστάζια Παλασέι κερδίζει δεύτερη θητεία έπειτα από τη νίκη των Εργατικών στις πολιτειακές εκλογές στην Κουίνσλαντ. (Reuters)

## 26 Νοεμβρίου
;Πόλεμος και επιθέσεις
*Εμφύλιος πόλεμος στη Συρία
**Στη διάρκεια ρωσικών βομβαρδισμών σε κατοικημένες περιοχές στο χωριό Αλ Σάφα που είναι υπό την κατοχή του ΙΚΙΛ στην επαρχία Ντέιρ Εζόρ, σκοτώνονται τουλάχιστον 53 άμαχοι, ανάμεσα στους οποίους και 21 παιδιά. (Japan Times) 

;Καταστροφές και δυστυχήματα
*Από ισχυρή έκρηξη στην Νινμπό της Κίνας, σκοτώνονται τουλάχιστον 2 άτομα και πάνω από 30 τραυματίζονται. (BBC)

;Πολιτική και εκλογές
*Στην Ονδούρα οι ψηφοφόροι προσέρχονται στις κάλπες για να εκλέξουν τον πρόεδρο της χώρας. Ο σημερινός πρόεδρος Χουάν Ορλάντο Ερνάντες διεκδικεί δεύτερη θητεία, κάτι που συμβαίνει για πρώτη φορά στα χρονικά της χώρας. (Al Jazeera)
*Βουλευτικές εκλογές στο Νεπάλ (2017)
**Οι ψηφοφόροι στο Νεπάλ ψηφίζουν στην πρώτη φάση των βουλευτικών εκλογών για την ανάδειξη των μελών της Βουλής των Αντιπροσώπων και του Κοινοβουλίου. (BBC)

;Ομορφιά
*Μις Υφήλιος στέφεται η Μις Νότια Αφρική, Ντέμι Λι Νελ Πέτερς στα καλλιστεία στο Λας Βέγκας των ΗΠΑ.(ANTENNA News)

## 27 Νοεμβρίου
;Τέχνες και πολιτισμός
*Ανακοινώνονται οι αρραβώνες του Πρίγκιπα Χάρι με την Αμερικανίδα ηθοποιό Μέγκαν Μαρκλ. (NBC News)

;Δυστυχήματα και καταστροφές
*Από τη σύγκρουση επιβατικής αμαξοστοιχίας με άλλο αυτοκίνητο σε ισόπεδη διάβαση στο Μορλανγουέλτς της επαρχίας Ενό, στο Βέλγιο, προκαλείται φωτιά, με αποτέλεσμα να καταστραφεί το τρένο. Στη διάρκεια της σωστικής επιχείρησης, το τρένο συγκρούεται με άλλο τρένο στο Στρεπί-Μπρακενί. Δύο άτομα σκοτώνονται και άλλα επτά τραυματίζονται. (The Brussels Times)

## 28 Νοεμβρίου
;Πόλεμος και επιθέσεις
*Η Βόρεια Κορέα πραγματοποιεί νέα πυραυλική δοκιμή, με τον πύραυλο να προσγειώνεται στη Θάλασσα της Ιαπωνίας. (BBC)

## 29 Νοεμβρίου
;Νόμος και έγκλημα
* Ο πρώην Βοσνιο-Κροάτης αξιωματικός Σλόμπονταν Πράλιακ πεθαίνει πίνοντας δηλητήριο μετά την καταδίκη του από το Διεθνές Δικαστήριο Εγκλημάτων Πολέμου στη Γιουγκοσλαβία για τα πολεμικά εγκλήματα που διέπραξε.(''The New York Times'') (''The Guardian'')
*Η Βικτώρια γίνεται η πρώτη αυστραλιανή πολιτεία που εγκρίνει νόμο για την ευθανασία.(ABC News Australia)

## 30 Νοεμβρίου
;Πόλεμος και επιθέσεις
*Σομαλική επιτροπή αποφαίνεται ότι ο αριθμός των θυμάτων από την διπλή βομβιστική επίθεση στη Μογκαντίσου τον περασμένο Οκτώβριο είναι πολύ μεγαλύτερος από το αναμενόμενο, αυξημένος σε 512. Αυτό σημαίνει ότι είναι η τρίτη τρομοκρατική επίθεση σε αριθμό θυμάτων διεθνώς. (''Reuters'')

11